Հիմա կառավարությունը կարող է տխրել, որ ներդրողներ չեն հայտնվում, եւ դա օբյեկտիվ իրականություն է: Բայց «Հին Երեւանը» կարող էր արդեն կառուցված լինել: Ամբողջ խնդիրն այն է, որ կառավարութունը ժամանակին առանձնացրեց դա որպես առանձին ներդրումային ծրագիր, որի շահութաբերությունը ակնհայտորեն շատ ցածր է: Օրինակ, եթե այդպիսի տարածք մայրաքաղաքի փոքր կենտրոնում տրամադրվեր բազմահարկ, ինչպես կասեր դասականը` «բոմբոներկայի» նման բնակելի շենքեր կառուցելու համար, ապա հավանականությունը, որ ներդրողներ կհայտնվեն, ավելի մեծ է: Նախ այդպիսի շենքերի կառուցման ծախսը ավելի փոքր է, եւ երկրորդ`բնակարանը վաճառելը ավելի հեշտ է: Իսկ ահա հին շենքերի վերականգնումը նախ ավելի թանկ է, որովհետեւ պահանջում է բավականին նուրբ աշխատանք, եւ հետո` դրանք պետք է օգտագործվեն որպես բիզնես տարածքներ, ընդ որում՝ բարձր շահութաբերությամբ: